Kaldbak

Kaldbak er en færøsk bygd på ved nordsiden af Kaldbaksfjørður nord for Tórshavn på det sydøstlige Streymoy.1976 blev Kaldbaks kommuna en del af Tórshavnar kommuna.  Først 1980 blev Kaldbak tilsluttet Færøernes vejnet. 

Langs med med fjorden Kaldbak er der havdambrug, hvor man opfostrer laks, ørreder og kammuslinger. Langs med landevejen ses fodersiloer og foderet tilsættes automatisk via slanger fra fodersiloerne ud til bassinerne.  I 1970'erne og 80’erne producerede man glasfiberbåde i Kaldbak. Bådene, der har samme udseende som den traditionelle Færøbåd, var meget populære, og ses stadig over hele landet.

Kaldbak fik sin første skole i 1911, med et klasseværelse. Skolen blev udvidet i 1970, 1982 og 2003. Skolen har tre klasseværelser og et lærerværelse. Der er ingen gymnastiksal, men de store elever tager  Eysturskúlanum i Tórshavn, hvor de også undervises i specialfagene.

Arkæologiske fund viser at Kaldbak har været beboet siden det 11. århundrede. Den typiske færøske trækirke med græstag er fra 1835.

Kaldbak Kirkja 
Helt ned mod vandet ligger Kaldbak Kirke, der er en typisk færøsk trækirke. Kirken er fra 1835 og er senere renoveret i 1847. Som andre i de traditionelle trækirker fra perioden 1829-49 er den opført af tjæret tømmer, med et tag af græstørv. Over forkirken i vest er opført en hvid tagrytter med pyramidespir. Indgangsdøren er i nordsiden, hvor der også er en dør til præsteværelset. Mellem disse døre er der 3 tre vinduer mens der er seks på den anden side, samt to i korgavlen. Indvendigt står kirken umalet med et udsavet korgitter og der er intet loft eller hvælv. I forkirken er der opsat et plade med initialerne på håndværkerne, der opførte kirken samt årstal. På alteret står et forgyldt kors. Det meste af det øvrige inventar er skænket til kirken af lokale fra bygden eller tidligere kirkefolk. Dog er den ene lysekrone skænket til kirken af en menighed på Fyn. Døbefonten er af træ med et tinfad. Klokken er støbt af De Smithske Støberier i Aalborg i 1960 og bærer indskriften: "Om Kaldbak og Sund kalder jeg jer helligdage og i højtidsstunder til den hellige forsamling". Ved Kaldbak Kirke er der det særlige, at den kun er oplyst af stearinlys, som den eneste på Færøerne. Der er kun elektriciet til orglet.
Kirken er en del af pastoratet Suðurstreymoyar Eystara Prestagjald.

Turisme 
Når der er kraftige regnbyger er Kaldbaksfjørðurs nordlige fjeldsider domineret af hundreder af mindre vandfald. 
Der er cirka 17 km fra Tórshavn til Kaldbak. Fra havneterminalen i Tórshavn følges ruten Yviri við Strond, Eystari Ringvegur hvor man drejer til højre ad Hvítanesvegur, som fører til bygden Hvítanes, hvorfra der er udsigt over Tangafjørður og Færøernes længste fjord, Skálafjørður. Fortsæt videre ad Kaldbaksvegur, og fra højspændingsværket ved Sund er der udsigt ind over hele fjorden Kaldbaksfjørður. I bunden af fjorden, over for Kaldbaksbotnur, hæver fjeldet Sornfelli sig. Følg vejen rundt om fjorden. Der er mulighed for at se ørred og laks springe i havbrugene langs med vejen fra  til Kaldbak, hvorfra der er udsigt til Nólsoy. Følg vejen rundt om fjorden og ud til bygden Kaldbak, hvorfra der er til Nólsoy.

Galleri

Eksterne henvisninger 
 faroeislands.dk
 Kaldbak Kirkja 

Byer på Færøerne